b'\n_START_ARTICLE_\nAmstrad CPC\n_START_SECTION_\nPradin\xc4\x97 serija\n_START_PARAGRAPH_\nCPC serijos id\xc4\x97ja buvo dvilyp\xc4\x97. Pirma \xe2\x80\x93 tai \xe2\x80\x9eviskas viename\xe2\x80\x9c koncepcija, kur kompiuteris, klaviat\xc5\xabra ir duomen\xc5\xb3 saugojimo \xc4\xafrenginys yra viename \xc4\xafrenginyje. Pasirinktinai parduodamas su dedikuotu monitoriumi. Dauguma to laikotarpio asmenini\xc5\xb3 kompiuteri\xc5\xb3, pavyzd\xc5\xbeiui, Sinclair Research ZX serija, Commodore 64 ir BBC Micro r\xc4\x97m\xc4\x97si televizoriaus ir atskirai prijungto magnetofono ar disk\xc5\xb3 skaitytuvo naudojimu. Viskas viename koncepcija nebuvo visi\xc5\xa1kai nauja ir buvo naudojama verslui orientuotose \xc4\xafrenginiuose ir Commodore PET kompiuteryje, bet asmenini\xc5\xb3 kompiuteri\xc5\xb3 rinkoje CPC serija pralenk\xc4\x97 Apple Macintosh beveik metais._NEWLINE_Antra, Amstrad \xc4\xafk\xc5\xabr\xc4\x97jas Alan Sugar nor\xc4\x97jo, kad \xc4\xafrenginys primint\xc5\xb3 \xe2\x80\x9etikr\xc4\x85 kompiuter\xc4\xaf, kuris yra pana\xc5\xa1us \xc4\xaf t\xc4\x85, koks yra matomas oro uoste prie\xc5\xa1 i\xc5\xa1vykstant atostog\xc5\xb3\xe2\x80\x9c, ir neprimint\xc5\xb3 \xe2\x80\x9en\xc4\x97\xc5\xa1\xc4\x8di\xc5\xb3\xe2\x80\x9c kalkiuliatori\xc5\xb3 \xe2\x80\x93 grei\xc4\x8diausiai kritikuodamas Sinclair ZX81 ir ZX Spectrum membraninio tipo klaviat\xc5\xabras.\n_START_SECTION_\nCPC464\n_START_PARAGRAPH_\nCPC464 tur\xc4\x97jo 64 kB RAM ir vidin\xc4\xaf kompaktini\xc5\xb3 audio kase\xc4\x8di\xc5\xb3 d\xc4\x97kl\xc4\x85. Jis buvo pristatytas 1984 met\xc5\xb3 bir\xc5\xbeel\xc4\xaf Jungtin\xc4\x97je Karalyst\xc4\x97je. Pradin\xc4\x97s ma\xc5\xbemenin\xc4\x97s prekybos kainos buvo 249 svarai sterling\xc5\xb3 su \xc5\xbealiu vienspalviu monitoriumi ir 359 svarai sterling\xc5\xb3 su spalvotu monitoriumi. Prista\xc4\x8dius CPC6128 1985 met\xc5\xb3 pabaigoje CPC464 kainos buvo suma\xc5\xbeintos 50 svar\xc5\xb3 sterling\xc5\xb3._NEWLINE_1990 metais 464plus pakeit\xc4\x97 CPC464 modeli\xc5\xb3 linijoje ir CPC464 gamyba buvo nutraukta.\n_START_SECTION_\nCPC664\n_START_PARAGRAPH_\nCPC664 tur\xc4\x97jo 64 kB RAM ir vidin\xc4\xaf 3 coli\xc5\xb3 diskeli\xc5\xb3 \xc4\xafrengin\xc4\xaf. Jis buvo pristatytas 1985 met\xc5\xb3 gegu\xc5\xbe\xc4\x97s m\xc4\x97nes\xc4\xaf Jungtin\xc4\x97je Karalyst\xc4\x97je. Pradin\xc4\x97 rekomendacin\xc4\x97 ma\xc5\xbemenin\xc4\x97 kaina buvo 339 svarai sterling\xc5\xb3 su \xc5\xbealiu monitoriumi ir 449 svarai sterling\xc5\xb3 su spalvotu monitoriumi._NEWLINE_Po s\xc4\x97kmingo CPC464 i\xc5\xa1leidimo vartotojai pra\xc5\xa1\xc4\x97 dviej\xc5\xb3 patobulinim\xc5\xb3: daugiau atminties ir vidinio diskeli\xc5\xb3 \xc4\xafrenginio. Pastar\xc4\x85j\xc4\xaf pra\xc5\xa1ym\xc4\x85 realizuoti Amstrad kompanijai buvo realizuoti lengviau, tad CPC664 atspind\xc4\x97jo \xc5\xa1\xc4\xaf sprendim\xc4\x85. Jis buvo pozicionuojamas ne tik kaip \xc5\xbeemiausios kainos kompiuteris su diskeliu \xc4\xafrenginiu, bet ir kaip pigiausia CP/M 2.2 to meto sistema. Ta\xc4\x8diau jis netur\xc4\x97jo tikslo pakeisti CPC464, kurio gamyba nebuvo sustabdyta ir kaina CPC664 i\xc5\xa1leidimo metu nebuvo suma\xc5\xbeinta._NEWLINE_Palyginus su CPC464, CPC664 modelis buvo labai pakeistas, ne tik tam, kad pavykt\xc5\xb3 \xc4\xafkomponuoti diskeli\xc5\xb3 \xc4\xafrengin\xc4\xaf, bet buvo ir pertvarkyta klaviat\xc5\xabros dalis. Amstrad reklamin\xc4\x97s informacijos giriama kaip \xe2\x80\x9eergonomi\xc5\xa1ka\xe2\x80\x9c, klaviat\xc5\xabra buvo pastebimai pakreipta \xc4\xaf priek\xc4\xaf su MSX stiliaus rodykli\xc5\xb3 mygtukais vir\xc5\xa1 skai\xc4\x8di\xc5\xb3 klaviat\xc5\xabros, kurie dabar tur\xc4\x97jo funkcini\xc5\xb3 mygtuk\xc5\xb3 \xc5\xbeym\xc4\x97jim\xc4\x85. CPC464 \xc4\xafvairiaspalv\xc4\x97 klaviat\xc5\xabra buvo pakeista \xc4\xaf pilk\xc4\x85 ir \xc5\xa1viesiai m\xc4\x97lyn\xc4\x85._NEWLINE_CPC664 u\xc5\xbepakalin\xc4\x97 dalis turi tas pa\xc4\x8dias jungtis kaip ir CPC464, i\xc5\xa1skyrus papildom\xc4\x85 12V maitinimo laid\xc4\x85. Skirtingai nuo CPC464 kasetinio \xc4\xafrenginio, kuris gal\xc4\x97jo b\xc5\xabti maitinamas pagrindinio \xc4\xafrenginio 5V \xc4\xaftampa, CPC664 integruotas diskeli\xc5\xb3 skaitytuvas reikalavo papildomo 12V maitinimo. \xc5\xa0i \xc4\xaftampa gal\xc4\x97jo b\xc5\xabti tiekiama atnaujint\xc5\xb3 versij\xc5\xb3 monitoriais (GT-65 ir CTM-644)._NEWLINE_CPC664 buvo gaminamas tik apie 6 m\xc4\x97nesius. 1985 pabaigoje, kai Europoje buvo pristatytas CPC6128, Amstrad nusprend\xc4\x97 nelaikyti trij\xc5\xb3 modeli\xc5\xb3 serijoje ir CPC664 gamyba buvo nutraukta.\n_START_SECTION_\nCPC6128\n_START_PARAGRAPH_\nCPC6128 tur\xc4\x97jo 128 kB RAM ir vidin\xc4\xaf 3 coli\xc5\xb3 stand\xc5\xbei\xc5\xb3j\xc5\xb3 diskeli\xc5\xb3 \xc4\xafrengin\xc4\xaf. Be \xc4\xafvairi\xc5\xb3 aparatin\xc4\x97s ir programin\xc4\x97s \xc4\xafrangos patobulinim\xc5\xb3, labiausiai \xc5\xbeinoma CPC6128 savyb\xc4\x97 buvo suderinamumas su CP/M+ operacine sistema, kas s\xc4\x85lygojo jo naudojim\xc4\x85 versle._NEWLINE_CPC6128 buvo i\xc5\xa1leistas 1985 met\xc5\xb3 rugpj\xc5\xabt\xc4\xaf ir prad\xc5\xbeioje buvo parduodamas tik Jungtin\xc4\x97se Amerikos Valstijose. Importuojamas ir platinamas Indescomp, Inc. of Chicago \xc5\xa1is kompiuteris tapo pirmuoju Amstrad produktu, parduodamu JAV. Tuo metu \xc5\xa1ios \xc5\xa1alies rinka Europos gamintojams buvo gana sunkiai prieinama. 1985 pabaigoje modelis atsirado Europoje ir pakeit\xc4\x97 CPC664 model\xc4\xaf. Pradin\xc4\x97s rekomendacin\xc4\x97s ma\xc5\xbemenin\xc4\x97s prekybos kainos buvo 299 ir 799 svarai sterling\xc5\xb3 u\xc5\xbe model\xc4\xaf su nespalvotu ir spalvotu monitoriumi atitinkamai._NEWLINE_1990 metais 6128plus pakeit\xc4\x97 CPC6128 model\xc4\xaf ir CPC6128 gamyba buvo nutraukta.\n_START_SECTION_\nplus serija\n_START_PARAGRAPH_\nSusidurdamas su besikei\xc4\x8dian\xc4\x8dia asmeniniu kompiuteri\xc5\xb3 rinka, Amstrad 1990 metais nusprend\xc4\x97 atnaujinti CPC modeli\xc5\xb3 serij\xc4\x85, kuri\xc4\x85 pa\xc5\xbeym\xc4\x97jo plus, PLUS arba CPC+ serija. Pagrindiniai tikslai buvo \xc4\xafvair\xc5\xabs patobulinimai CPC aparatiniai \xc4\xafrangai, korpuso dizaino atnaujinimas, siekiant atitikti to laikme\xc4\x8dio i\xc5\xa1vaizdos standartus, ir pagerinti kartrid\xc5\xbe\xc5\xb3 palaikym\xc4\x85. Nauji modeliai serijoje buvo 464plus ir 6128plus asmeniniai kompiuteriai ir GX4000 kompiuterini\xc5\xb3 \xc5\xbeaidim\xc5\xb3 konsol\xc4\x97. "CPC" santrumpa buvo pa\xc5\xa1alinta i\xc5\xa1 modeli\xc5\xb3 vard\xc5\xb3._NEWLINE_Perprojektavimas gerokai patobulino CPC aparatin\xc4\x99 \xc4\xafrang\xc4\x85, daugiausia taisant jos ankstesnius tr\xc5\xabkumus \xc5\xbeaidim\xc5\xb3 platformos srityje, ypa\xc4\x8d pagerinant grafikos ir garso posistem\xc4\x99. Taip pat buvo prid\xc4\x97tas analogini\xc5\xb3 vairalazd\xc5\xbei\xc5\xb3, 8 bit\xc5\xb3 spausdintuv\xc5\xb3 palaikymas bei galimyb\xc4\x97 \xc4\xafd\xc4\x97ti iki 4 megabit\xc5\xb3 ROM kartrid\xc5\xbeus._NEWLINE_Nauja modeli\xc5\xb3 serija buvo pilnai atgaliniai suderinama su pradiniais CPC modeliais. Jos atnaujintos savyb\xc4\x97s buvo prieinamos tik s\xc4\x85moningai jas i\xc5\xa1kvietus taip apsaugant nuo nety\xc4\x8dinio j\xc5\xb3 i\xc5\xa1kvietimo esamos CPC programin\xc4\x97s \xc4\xafrangos._NEWLINE_Nepaisant aparatin\xc4\x97s \xc4\xafrangos patobulinim\xc5\xb3, ji jau buvo pasenusi i\xc5\xa1leidimo metu ir nepritrauk\xc4\x97 nei vartotoj\xc5\xb3 nei programin\xc4\x97s \xc4\xafrangos gamintoj\xc5\xb3, kurie jau migravo prie 16 bit\xc5\xb3 sistem\xc5\xb3. D\xc4\x97l \xc5\xa1ios prie\xc5\xbeasties plus serija buvo komerciniu po\xc5\xbei\xc5\xabriu nes\xc4\x97kminga. Serijos gamyba buvo gana greitai nutraukta po jos pristatymo.\n_START_SECTION_\n464plus, 6128plus\n_START_PARAGRAPH_\n464plus ir 6128plus modeli\xc5\xb3 tikslas buvo tapti \xe2\x80\x9esud\xc4\x97tingesniais ir stilingesniais\xe2\x80\x9c CPC464 ir CPC6128 pakaitalais. Pagrindin\xc4\x97s j\xc5\xb3 charakteristikos liko tokios pa\xc4\x8dios kaip ir j\xc5\xb3 pradinink\xc5\xb3: 464plus tur\xc4\x97jo 64 kB operatyviosios atminties ir kasetin\xc4\xaf \xc4\xafrengin\xc4\xaf, 6128plus 128 kB operatyviosios atminties ir 3" coli\xc5\xb3 diskeli\xc5\xb3 \xc4\xafrengin\xc4\xaf. Abu modeliai dalinosi ta pa\xc4\x8dia korpuso schema ir CPC6128 klaviat\xc5\xabros i\xc5\xa1d\xc4\x97stymu, atminties saugojimo laikmenos buvo \xc4\xafdedamos kompiuteri\xc5\xb3 \xc5\xa1one._NEWLINE__NEWLINE_464plus ir 6128plus buvo pristatyti 1990 met\xc5\xb3 rugs\xc4\x97j\xc4\xaf. Rekomenduojamos ma\xc5\xbemenin\xc4\x97s kainos 1990 Pranc\xc5\xabzijos frank\xc5\xb3 su vienspalv\xc4\xaf monitori\xc5\xb3 ir 2990 su spalvotu monitoriumi u\xc5\xbe 464plus model\xc4\xaf, u\xc5\xbe 6128plus model\xc4\xaf 2990 ir 3990 Pranc\xc5\xabzijos frank\xc5\xb3 atitinkamai.\n_START_SECTION_\nCPC472\n_START_PARAGRAPH_\nCPC472 yra modofikuotas CPC464 modelis, sukurtas ir trumpai 1985 metais platintas Ispanijoje Indescomp (v\xc4\x97liau tapusios Amstrad Spain) kompanijos, kuri buvo oficiali Amstrad platintoja \xc5\xa1ioje \xc5\xa1alyje. Jos pagrindinis skirtumas buvo papildoma plok\xc5\xa1t\xc4\x97, turinti 8KB atminties, ta\xc4\x8diau ji nebuvo elektroniniu b\xc5\xabdu sujungta su kompiuteriu, tad ir neprieinama procesoriui. Jos tikslas buvo padidinti kompiuterio specifikacijas iki 72 kB, siekiant apeiti didelius ispani\xc5\xa1kus importo mokes\xc4\x8dius kompiuteriams, turintiems 64 kB ar ma\xc5\xbeiau atminties. Po m\xc4\x97nesio nuo CPC472 i\xc5\xa1leidimo tarifas buvo panaikintas 64kB kompiuteriams ir jo gamyba buvo sustabdyta.\n_START_SECTION_\nKC Compact\n_START_PARAGRAPH_\nKleincomputer KC Compact yra Amstrad CPC klonas, kuris buvo gaminamas Ryt\xc5\xb3 Vokietijoje VEB Mikroelektronik M\xc3\xbchlhausen gamykloje 1989 metais. Nors kompiuteris naudojo \xc4\xafvairius Amstrad CPC aparatin\xc4\x97s \xc4\xafrangos pakaitalus ir emuliacij\xc4\x85, jis yra did\xc5\xbei\xc4\x85ja dalimi suderinamas su Amstrad CPC programine \xc4\xafranga. Jis turi 64 kB operatyviosios atminties ir naudoja specializuot\xc4\x85 modifikuotai aparatiniai \xc4\xafrangai CPC6128 programin\xc4\x99 \xc4\xafrang\xc4\x85. KC Compact yra paskutinis 8 bit\xc5\xb3 kompiuteris, kuris buvo gaminamas Ryt\xc5\xb3 Vokietijoje.\n_START_SECTION_\nBASIC ir operacin\xc4\x97 sistema\n_START_PARAGRAPH_\nKaip ir dauguma t\xc5\xb3 laik\xc5\xb3 asmenini\xc5\xb3 kompiuteri\xc5\xb3, CPC operacin\xc4\x97 sistema ir BASIC programavimo kalbos interpretatorius buvo integruotas \xc4\xaf pastovi\xc4\x85j\xc4\x85 atmint\xc4\xaf. Kompiuteriai naudojo Locomotive BASIC programin\xc4\x99 \xc4\xafrang\xc4\x85.\n_START_SECTION_\nCP/M\n_START_PARAGRAPH_\nDigital Research CP/M operacin\xc4\x97 sistema buvo platinama kartu su 664 ir 6128 kompiuteriais naudojant j\xc5\xb3 diskelius, 464 kompiuteriams reik\xc4\x97jo papildomo DDI-1 diskeli\xc5\xb3 skaitymo \xc4\xafrenginio. 64kB sistemos buvo platinamos su CP/M 2.2 versija, 128kB sistemos taip pat \xc4\xaftrauk\xc4\x97 ir CP/M 3.1 versij\xc4\x85.\n_START_SECTION_\nKitos programavimo kalbos\n_START_PARAGRAPH_\nNors buvo \xc4\xafmanoma \xc4\xafsigyti Locomotive BASIC, C ir Pascal programavimo kalbos kompiliatorius, dauguma CPC programin\xc4\x97s \xc4\xafrangos buvo para\xc5\xa1yta Z80 asemblerio kalba. Diskin\xc4\x97s ne plus sistemos tur\xc4\x97jo edukacin\xc4\x99 LOGO programavimo kalb\xc4\x85.\n_START_SECTION_\nSchneider Computer Division\n_START_PARAGRAPH_\nNor\xc4\x97dama platinti kompiuterius Vokietijoje, Austrijoje ir \xc5\xa0veicarijoje, kur Amstrad netur\xc4\x97jo platinimo strukt\xc5\xabros, kompanija sudar\xc4\x97 bendradarbiavimo sutart\xc4\xaf su Vokietijos Schneider Rundfunkwerke AG kompanija. 1984 metais kompiuteri\xc5\xb3 platinimui buvo specialiai sukurta dukterin\xc4\x97 Schneider Computer Division kompanija. Amstrad CPC kompiuteri\xc5\xb3 serija buvo parduodama Schneider CPC vardu._NEWLINE_Aparatin\xc4\x97 \xc4\xafranga buvo tokia pati, ta\xc4\x8diau Schneider CPC modeliai skyr\xc4\x97si nuo Amstrad analog\xc5\xb3. Pirmiausia Schneider CPC131 ir CPC 664 klaviat\xc5\xabros mygtukai buvo pilkos spalvos vietoje spalvot\xc5\xb3, nors liko brit\xc5\xb3 i\xc5\xa1d\xc4\x97stymo. Voki\xc5\xa1kam "QWERTZ" klaviat\xc5\xabros i\xc5\xa1d\xc4\x97stymui, Schneider prekiavo nedidele programine \xc4\xafranga ir lipdukais, kurie pakeisdavo i\xc5\xa1d\xc4\x97stym\xc4\x85._NEWLINE_1988 metais Schneider atsisak\xc4\x97 prekiauti Amstrad kompanijos su IBM PC suderinamais kompiuteriais ir bendradarbiavimas baig\xc4\x97si. Schneider pardav\xc4\x97 likusias atsargas ir pasinaudojo sukurta rinkos pozicija pristatant savo asmenini\xc5\xb3 kompiuteri\xc5\xb3 modelius. Sukurdama dukterin\xc4\x99 Amstrad GmbH kompanij\xc4\x85, Amstrad band\xc4\x97 platinti savo produkt\xc5\xb3 linij\xc4\x85, \xc4\xafskaitant CPC464 ir CPC6128, bet nepavyko pristatyti savo vardo voki\xc5\xa1kai kalban\xc4\x8di\xc5\xb3 \xc5\xa1ali\xc5\xb3 rinkose.\n_START_SECTION_\n\xc4\xaetaka kitiems Amstrad kompiuteriams\n_START_PARAGRAPH_\nPo s\xc4\x97km\xc4\x97s su CPC 464 Amstrad i\xc5\xa1leido Amstrad PCW teksto redaktori\xc5\xb3 serij\xc4\x85, kuri taip buvo paremta Z80 procesoriumi, naudojo 3 coli\xc5\xb3 diskeli\xc5\xb3 skaitytuvus ir Locomotive programin\xc4\x99 \xc4\xafrang\xc4\x85._NEWLINE_1986 met\xc5\xb3 baland\xc5\xbeio 7 Amstrad prane\xc5\xa1\xc4\x97, kad nupirko Sinclair Research kompiuteri\xc5\xb3 versl\xc4\x85,  \xc4\xafskaitant ir ZX Spectrum, u\xc5\xbe 5 milijonus svar\xc5\xb3 sterling\xc5\xb3. \xc5\xa0is pirkinys \xc4\xaftrauk\xc4\x97 ir neparduotas Sinclair QL ir Spectrum atsargas. Amstrad u\xc5\xbedirbo daugiau nei 5 milijonus svar\xc5\xb3 vien pardav\xc4\x99s \xc5\xa1iuos i\xc5\xa1teklius. Amstrad i\xc5\xa1leido du naujus Spectrum variantus: ZX Spectrum +2, paremt\xc4\x85 ZX Spectrum 128, su integruotu kompaktini\xc5\xb3 kase\xc4\x8di\xc5\xb3 \xc4\xafrenginiu (analogi\xc5\xa1ku CPC 464) ir ZX Spectrum +3 su integruotu diskeli\xc5\xb3 \xc4\xafrenginiu (pana\xc5\xa1iu \xc4\xaf CPC 664 ir 6128).'